Més de 1.000 corredors criden NO a la violència de gènere a Burjassot
2025-07-24

Dins dels actes programats per commemorar el Dia Internacional contra la Violència de Gènere, més de 1.000 persones cridaven aquest cap de setmana un NO rotund a aquest tipus de violència a Burjassot en la VI Volta a Peu de Burjassot contra la Violència de Gènere i les Drogodependències, organitzada des d’Espai Dona, el servei integral d’atenció a la dona de l’Ajuntament de Burjassot, dirigit per la regidora Lluna Àrias.

Una carrera reivindicativa en la qual el menys important era guanyar la prova, ja que totes les participants ho feien amb un únic objectiu: mostrar la seua repulsa a aquest tipus de violència.

A la carrera no van faltar l’alcalde de Burjassot, Rafa García, acompanyat dels regidors de Governació, Policia i Seguretat Ciutadana i Promoció Econòmica, Emili Altur, Manuel Pérez Menero i Roc Senent, respectivament, i les regidores de Benestar Social i Igualtat, Lluna Àrias, Serveis Socials, Mª Carmen Hortolano, Cultura i Joventut, Estefanía Ballesteros, Sanitat, Olga Camps, i Promoció del Valencià, María Viu.